**במה אני טוב?**

מסר: חשוב לדעת במה אני טוב

**מתודה ראשונה: התבוננות**

נבקש מכל חניך וחניכה לבחור בעל חיים שמבטא לדעתו חוזקה משמעותית אצלו.

כל חניך ישלח תמונה של החייה ונערוך סבב בו כל חניך יספר על הבחירה שלו.

**הערות למדריך:** לפני שהחניכים מתחילים לכתוב, מומלץ לתת דוגמה לחוזקה אצל

בעל חיים ולתרגם אותה לתכונות אופי. למשל, הפילה מגוננת ושומרת על צאצאיה.

אפשר לתרגם זאת לתכונה של דאגה ומסירות. יש לוודא ולשים לב כי השיח הוא

מחזק ולא ציני או משפיל.

**זמן:** 10 דק' , **נספחים:** אין, **ציוד:** אין

**מתודה שנייה: דיון בשאלה**

* כיצד התכונה הזו עוזרת לך ?
* האם את.ה יכולה להשתמש בתכונה זו כעת בזמן שאין בית ספר?

**זמן:** 10 דק' , **נספחים:** אין, **ציוד:** אין

**מתודה שנייה: התבוננות**

נבקש מהחניכים.ות לחשוב על החייה האידיאלית לדעתם, ולאחר מכן יציגו לשאר חברי הקבוצה את החיה שהם חשבו עליה. ניתן לבקש מהחניכים לצייר את החייה ולשלוח צילום של הציור.

**הערות למדריך:** חשוב שהחניכים ייתנו דגש לתכונות אופי, ולמה כל תכונה כזו או

אחרת היא חשובה ועוזרת בחיים.

**זמן:** 10 דק' , **נספחים:** דף וטוש לכל חניך , **ציוד:** כלי כתיבה